मानगो अक्षेस ने अपार्टमेंट के अवैध हिस्से को किया सील
जमशेदपुर | मानगोअक्षेस ने नक्शा विचलन कर बनाए जा रहे बिल्डर श्रवण अग्रवाल के मानगो स्थित गुणमय कॉलोनी में अपार्टमेंट के अवैध हिस्से को बुधवार को सील कर दिया। मानगो अक्षेस के अभियंता अजय कुमार सिंह, संजय कुमार सिंह और चंडीचरण गोस्वामी बुधवार को कार्रवाई के लिए अपार्टमेंट पहुंचे। अपार्टमेंट के अवैध हिस्सों को अगले आदेश तक सील कर दिया गया है। मानगो अक्षेस के विशेष पदाधिकारी जेपी यादव ने बताया कि बिल्डर को अक्षेस द्वारा जी प्लस थ्री का नक्शा पारित किया गया था, लेकिन वहां नक्शा उल्लंघन करते हुए चाैथे तल्ले का निर्माण किया जा रहा था। इसकी शिकायत मिलने पर अक्षेस ने बिल्डर को एक सप्ताह में अवैध ढांचे को हटाने का आदेश देते हुए नोटिस जारी किया था।
awa_Deva hin_Deva